armvectores/hy_wikipedia_2023 huggingface dataset:
ՄԱԿ-ը և Ղարաբաղյան ազատագրական պատերազմը

Միավորված Ազգերի Կազմակերպությունը (ՄԱԿ) և Ղարաբաղյան Ազատագրական Պատերազմ. ՄԱԿ-ը պետությունների միջազգային կազմակերպություն է։ Հիմնադրվել է ժողովուրդների խաղաղությունն ու անվտանգությունն ամրապնդելու, պետությունների համագործակցությունը զարգացնելու նպատակով։ ՄԱԿ-ի կանոնադրությունը սկզբնապես ստորագրել են 50 հիմնադիր պետություններ՝ 1945 թվականի հունիսի 26-ին, ուժի մեջ է մտել 1945 թվականի հոկտեմբերի 24-ին։ ՄԱԿ-ի գործունեությունն իրականացնող գլխավոր մարմիններն են Գլխավոր ասամբլեան, Անվտանգության խուհուրդը (ԱԽ), Տնտեսական և սոցիալական խուհուրդը, Խնամակալության խորհուրդը, Միջազգային դատարանը, ՄԱԿ-ի քարտուղարությունը։ Գործունեությունն ամբողջացնում են ՄԱԿ-ի մասնագիտացված հաստատություններն ու այլ հիմնարկներ։ 2004 թվականի հունվարի 1-ի ղրությամբ ՄԱԿ-ի անդամ և 191 պետություն։
Հայաստանի Հանրապետությունը ՄԱԿ-ի անդամ է դարձել 1992 թվականի փետրվարին։ Երևանում գործում է ՄԱԿ-ի գրասենյակը (1992 թվականից)։
ՄԱԿ-ը Ղարաբաղյան հիմնախնդրին անդրադարձել է դեռևս մինչև ԽՍՀՄ-ի փլուզումը։ 

1991 թվականի մարտի 5-ին ՄԱԿ-ի մարդու իրավունքների հանձնաժողովում քննարկվել է ԼՂԻՄ-ում տիրող իրավիճակը և նշվել, որ Արցախում ոտնահարվում են հայ բնակչության ազատությունները, նրա ինքնորոշման իրավունքը։ ՄԱԿ-ի ԱԽ Լեռնային Ղարաբաղի հակամարտության վերաբերյալ 1993 թվականին ընդունել է չորս բանաձև։


== 822 բանաձև ==
822 բանաձեվը (ընդունվել է ապրիլի 30-ին), պաեանջել է ռազմական գործողությունների անհապաղ դադարեցում, հրադադարի հաստատում և տեղական հայկական ուժերի դորաբերում Քելբաջարի շրջանից։ Կոչ է արել բոլոր կողմերին անհապաղ վերսկսել ԵԱՀԽ Մինսկի խմբի խաղաղ գործընթացի շրջանակներում հակամարտության կարգավորման բանակցությունները։


== 853 բանաձև ==
853 բանաձևը (հուլիսի 29) հակամարտության երկու կողմերին կոչ է արել կատարել 822 բանաձևի պահանջները, դատարղարտել է Ադրբեջանին հայաբնակ շրջանների ռմբակոծման և քաղաքացիական բնակչության վրա հարձակումների համար որպես պատասխան քայլ՝ հայկական ուժերի կողմից Աղդամ քաղաքի գրավումը։
Մինչև օգոստոսի 8-ը տևած նիստում ընդունվել է «ՄԱԿ-ի ԱԽ 822 և 853 բանաձևերի իրականացման անհետաձգելի միջոցառումների ժամանակացույցը»։


== 874 բանաձև ==
874 բանաձևը (հոկտեմբերի 14) կոչ է արել կողմերին արղյունավետ և մշտական դարձնել ուղիղ բանակցությունների միջոցով հաստատված զինադադարը, վերահաստատել է ԱԽ-ի լիակատար աջակցությունը ԵԱՀԿ Մինսկի խմբի շրջանակներում ընթացող խաղաղ գործընթացին, ողջունել Մինսկի խմբի առաջարկած ԱԽ 822 և 853 բանաձևերի իրականացման անհետաձգելի միջոցառումների հարմարեցված ժամանակացույցը և կոչ արել կողմերին անհապաղ իրականացնել այդ ժամանակացույցում մատնանշված միջոցառումները։


== 884 բանաձև ==
884 բանաձևը (նոյեմբերի 12) տագնապով նշել է Ադրբեջանի կողմից հրադադարի խախտումն ու ռազմական գործողությունների ծավալումը, և որպես հետևանք ու պատասխան, հայկական ուժերի կողմից Զանգելանի շրջանի և Հորադիս քաղաքի գրավումը։
Կոմ (գագաթ)

Կոմ (բուլղար․՝ Ком, հայտնի է նաև որպես Մեծ Կոմ (բուլղար․՝ Голям Ком)), լեռնագագաթ Արևմտյան Ստարա Պլանինայում, որը գտնվում է Արևմտյան Բուլղարիայում, Սերբիայի սահմանի մոտ։ Գագաթն ունի 2.016 մ բարձրություն և ընկած է Բերկովիցա քաղաքից հարավ, լինելով նրա ավանդական խորհրդանիշը։ 


== Աշխարհագրություն ==
Կոմը, Միջին Կոմ (բուլղար․՝ Средин Ком) և Փոքր Կոմ (բուլղար․՝ Малак Ком) ստորին գագաթների հետ միասին, կազմում է արևմուտքից արևելք ձգվող բլուր, կլորացված խոտածածկ լեռնաշղթայով, կտրուկ ժայռոտ հյուսիսային լանջով։ Նրանից դեպի հյուսիս՝ Բերկովիցա և հարակից դաշտերը, ինչպես նաև Մոնտանան և Օգոստայի ջրամբարը մոտ 30 կմ հեռավորության վրա։


== Գրականության մեջ ==
Գագաթից ոգեշնչվելով ազգային գրող Իվան Վազովը ստեղծել է «Կոմի վրա» բանաստեղծությունը։ Ի պատիվ Վազովի, գագաթին տեղադրվել է նրա պատկերով և բանաստեղծությունից հատվածներ պարունակող բարիելիեֆ հուշատախտակ։ 


== Զբոսաշրջություն ==
Կոմը նաև Եվրոպական E3 հետիոտն երթուղու բուլղարական հատվածի սկիզբն է, որը Բալկանյան լեռների հիմնական լեռնաշղթայի երկայնքով հայտնի է նաև որպես Կոմ - Էմինե արահետ, ինչպես նաև համանուն արտաճանապարհային (off-road) վազքուղի։
Կոմ սարի գագաթը բարձրանալու մի քանի ուղիներ կան, ինչպիսիք են Կոմ տնակից (երկժամյա վերելք), Պետրոհան լեռնանցքից (գագաթին հասնելը տևում է 3 ժամ 30 րոպե), Կոմշտիցա և Գինցի գյուղերից (3 ժամ հեռավորության վրա) ուղիները։
Հարավային Մորավայի գլխավոր վտակը Նիշավա գետն է, որը սկիզբ է առնում Կոմ գագաթից արևելք, ինչպես Վիսոչիցան։ Միջուրի հետ միասին, Կոմը արևմտյան Բալկանյան լեռների ամենաբարձր և ամենահայտնի գագաթներից է։ Գագաթը Բուլղարիայի 100 զբոսաշրջային վայրերի մի մասն է, Բերկովիցայի ազգագրության թանգարանի հետ միասին։ Գագաթից իջնում են դահուկային մի քանի ուղի։


== Հիշատակում ==
Անտարկտիդայի Ֆալյերեսի ափին գտնվող Կոմ սառցադաշտը կոչվել է գագաթի անունով։
Կոմ անունով բուլղարական ապրանքանիշով հանքային ջուր կա։ 


== Պատկերասրահ ==

		
		


== Ծանոթագրություններ ==
Լուսաբացից առաջ (ֆիլմ, 1989)

«Լուսաբացից առաջ» (ռուս.՝ «Перед рассветом»), խորհրդային ֆիլմ, որը նկարահանել է ռեժիսոր Յարոպոլկ Լապշինը 1989 թվականին։


== Սյուժե ==
1941 թվականի ամառ։ Փոքր երկաթուղային կայարան ռազմաճակատին մոտ գտնվող տարածքում։ Վագոններից մեկում շտապ տեղավորում են մի խումբ հանցագործների։ Գնացքը չի հասցնում անցնել մի քանի կիլոմետր, երբ ենթարկվում է ավիահարվածի և պարաշյուտային դեսանտի հարձակման։ Մարտից հետո ողջ են մնում միայն երեքը՝ ՆԳԺԿ երիտասարդ լեյտենանտը, «օրենքով գողը» և բռնադատված կուսակցական աշխատողը։ Նրանք փախչում են անտառ՝ հեռո հարձակման ենթարկված գնացքից և  իրենց հետապնդող գերմանացիներից։ Նման իրավիճակում բանտարկյալները կարծես թե կարող էին իրենց ազատ համարել, բայց լեյտենանտը մտածում է այլ կերպ և մտադիր է նրանց հասցնել անհրաժեշտ վայր։ Հետագա իրադարձությունների տրամաբանությունը մտերմացնում է հանցագործին, քաղբատարկյալին և չեկիստւն՝ գերմանա-ֆաշիստական զավթիչների հանդեպ իրենց ատելությամբ։


== Դերերում ==
Եվգենի Միրոնով – ՆԳԺԿ լեյտենանտ
Վալերի Ռիժակով – Նիկոլայ Պետրովիչ
Ալեքսանդր Պանկրատով-Չյոռնի – Վասկա
Իգոր Վարպա – Օբերստ
Վյաչեսլավ Կիրիլիչև – Եֆիմ, ծերունի
Ռաիսա Ռյազանովա – անտառապան
Օլեգ Կորչիկով – մայոր
Կոնստանտին Ստեպանկով – Վալենտին Սերգեևիչ Նևոլին
Վերա Ալխովսկայա – Եֆիմի կինը
Նիկոլայ Բադյև – ծերունի կայարանում
Վիկտոր Ուրալսկի – զեկ


== Ծանոթագրություններ ==
Աշոտ Անաստասյան

Աշոտ Համլետի Անաստասյան (հուլիսի 16, 1964(1964-07-16), Երևան, Հայկական ԽՍՀ, ԽՍՀՄ - դեկտեմբերի 26, 2016(2016-12-26)), հայ շախմատիստ, գրոսմայստեր (1993), Հայաստանի ութակի չեմպիոն (1983, 1985, 1986, 1987, 1988, 1992, 1994, 2005), վեց անգամ մասնակցել է շախմատային օլիմպիադաներին (1992, 1994, 1996, 1998, 2000, 2002)։


== Մարզական նվաճումներ ==
1997, 2001 և 2005 թվականներին Հայաստանի հավաքականի կազմում դարձել է աշխարհի թիմային առաջնության բրոնզե մեդալակիր (իսկ 1993 թվականին պահեստային խաղատախտակի վրա դարձել է անհատական բրոնզե մեդալակիր), 1992 և 2002 թվականներին` համաշխարհային օլիմպիադայի բրոնզե մեդալակիր, իսկ 1999 թվականին Եվրոպայի չեմպիոն (լավագույն արդյունքը 3-րդ խաղատախտակի վրա, լավագույնը պահեստային խաղատախտակի վրա 1997 թվականի առաջնությունում, 3-րդը պահեստային խաղատախտակի վրա 2005 թվականի առաջնությունում)։ 1995 թվականին Անաստասյանը «Երևան» թիմի կազմում դարձել է Եվրոպայի ակումբային գավաթակիր։
2016 թվականի հուլիսին Գերմանիայի Դրեզդեն քաղաքում կայացած աշխարհի վետերանների թիմային առաջնությունում Հայաստանի հավաքականի կազմում (Ռաֆայել Վահանյան, Աշոտ Անաստասյան, Կարեն Մովսիսյան, Նորայր Քալանթարյան, Սերգեյ Գալդունց) դարձավ 50 տարեկանից բարձր շախմատիստների աշխարհի փոխչեմպիոն։ Հավաքականը միայն լրացուցիչ ցուցանիշներով զիջեց Գերմանիայի առաջին թիմին։
Այլ նվաճումներ.

Պլովդիվ (Բուլղարիա, 1987)` 1-ին տեղ
Լենինգրադ (ԽՍՀՄ, 1989)` 1-ին տեղ
Վոսկրեսենսկ (Ռուսաստան, 1992)` 1-2-րդ տեղեր
Մոսկվա (Ռուսաստան, 1992)` 2-4-е տեղեր
Կատովիցե (Լեհաստան, 1993)` 1-ին տեղ
Երևան (Հայաստան, 1994)` 1-ին տեղ
Թեհրան (Իրան, 1998)` 1-ին տեղ
Փարիզ (Ֆրանսիա, 1999)` 1-ին տեղ
Բուդապեշտ (Հունգարիա, 1999)` 1-ին տեղ
Աբու Դաբի (ՄԱԷ, 1999)` 1-3-րդ տեղեր
Ստեփանակերտ (ԱՀ, 2004)` 3-5-րդ տեղեր
Աբու Դաբի (ՄԱԷ, 2005)` 1-ին տեղ
Դուբայ (ՄԱԷ, 2005)` 2-10-րդ տեղեր
Դուբայ (ՄԱԷ, 2006)` 1-2-րդ տեղեր
Աբու Դաբի (ՄԱԷ, 2007)` 1-2-րդ տեղեր
Աբու Դաբի (ՄԱԷ, 2009)` 2-6-րդ տեղեր
Դուբայ (ՄԱԷ, 2009)` 1-3-րդ տեղեր


== Վարկանիշի փոփոխություններ (2000-2013) ==


== Ծանոթագրություններ ==


== Գրականություն ==
Шахматы : энциклопедический словарь / гл. ред. А. Е. Карпов. — М.: Советская энциклопедия, 1990. — С. 606. — 624 с. — 100 000 экз. — ISBN 5-85270-005-3
Чатинян Р. А. Созвездие армянских гроссмейстеров. Ереван : 2004. С 139-142


== Արտաքին հղումներ ==
Աշոտ Անաստասյանի անձնական քարտը FIDE-ի կայքում(անգլ.)
Շախմատային պարտիաներ «ChessGames» կայքում (անգլ.)
Աշոտ Անաստասյանի դիրքը «Sport-stat.ru» կայքում (անգլ.)
Վարդուհի Ռուշանյան

Վարդուհի Հրաչիկի Ռուշանյան (մարտի 19, 1955(1955-03-19), Երևան, Հայկական ԽՍՀ, ԽՍՀՄ), հայ դերասանուհի, ՀՀ վաստակավոր արտիստ (2013)։


== Կենսագրություն ==
Վարդուհի Ռուշանյանը ծնվել է 1955 թվականին, Երևանում։ 1972 թվականին ավարտել է Երևանի Մաքսիմ Գորկու անվան միջնակարգ դպրոցը և ընդունվել Երևանի պետական համալսարանի տնտեսագիտական ֆակուլտետ։ Ուսմանը զուգահեռ սովորել է «Հայֆիլմ» կինոստուդիային կից կինոդերասանի ստուդիայում։ 1975 թվականին ընդունվել է Երևանի Խաչատուր Աբովյանի անվան պետական մանկավարժական ինստիտուտի կուլտուրայի ֆակուլտետի ռեժիսորական բաժին՝ Հենրիկ Մալյանի արվեստանոց։ 1979-1981 թվականներին խաղացել է Երևանի Երիտասարդական փորձարարական թատրոնում, 1980 թվականից՝ «Հայֆիլմ» կինոստուդիային կից կինոդերասանի թատրոնի դերասանուհի։ Հանդիսանում է թատրոնի հիմնադիրներից մեկը։ 1980-1990 թվականներին եղել է թատրոնի խաղացանկի բոլոր ներկայացումներում, մասնակցել է բազմաթիվ թատերական փառատոների և հյուրախաղերի Հայաստանում և արտերկրում։
Նկարահանվել է «Հայֆիլմ» կինոստուդիայի մի շարք ֆիլմերում, խաղացել է հեռուստաթատրոնի բազմաթիվ ներկայացումներում և ռադիոբեմադրություններում։ 2005 թվականին նկարահանվել է ֆրանսահայ ռեժիսոր Ռոբեր Կետիկյանի «Ճանապարհորդություն Հայաստանով» ֆիլմում։ Վարել է «Առավոտը Շանթում» հաղորդման խոհանոցի հատվածը։


== Հեռուստասերիալներ ==
2005 թվականից նկարահանվել է «Շանթ» հեռուստաընկերության մի շարք հեռուստասերիալներում՝

«Վերվարածները հիվանդանոցում»
«Վերվարածները ընտանիքում»
«Որոգայթ»
«Հաջողակը»
«Լիալուսին»


== Ծանոթագրություններ ==
Roses (երգ, Saint Jhn)

«Roses», ամերիկացի ռեփեր Saint Jhn-ի երգը, որը սկզբնապես թողարկվել է 2016 թվականի հուլիսին և ավելի ուշ ներառվել նրա 2018 թվականի Collection One ալբոմում։ Ապա ղազախ պրոդյուսեր Imanbek-ը ստեղծել է երգի ռեմիքսը և այն թողարկել որպես սինգլ 2019 թվականի սեպտեմբերի 13-ին։ Ռեմիքսը երգին օգնել է ստանալ միջազգային ճանաչում։


== Ստեղծում ==
19-ամյա ղազախ երաժիշտ և պրոդյուսեր Իմանբեկ Զեյկենովը ստեղծել է երգի ռեմիքսն ու այն թողարկել որպես սինգլ 2019 թվականին ռուսական Effective Records լեյբլում առանց Saint Jhn-ի մասնակցությամբ։ Զեյկենովը փորձել է կապ հաստատել Saint Jhn-ի հետ Instagram-ում, սակայն պատասխան չի ստացել։


== Առևտրային հաջողություն ==
Imanbek-ի ռեմիքսի թողարկումից հետո «Roses»-ը շարունակել է հաջողությունները աշխարհի բազմաթիվ երկրներում՝ հասնելով առաջին տեղին Ավստրալիայում, Կանադայում և Իռլանդիայում և երկու շաբաթ մնալով UK Singles Chart առաջին հորիզոնականում։ Երգը հայտնվել է 55-րդ հորիզոնականում ամերիկյան Billboard Hot 100 հիմնական բազմաժանր հիթ-շքերթում, որտեղ արդյունքում բարձրացել է մինչև չորրորդ հորիզոնական։ 2020 թվականի գարնանը և ամռանը սինգլը 11 շաբաթ գլխավորել է Hot Dance/Electronic Songs պարային հիթ-շքերթը։


== Հիթ-շքերթ ==


=== Բնօրինակ և համակցված տարբերակ ===


=== Ամսական հիթ-շքերթներ ===


=== Imanbek-ի ռեմիքս ===
Illegal chart entered CIS|2

Illegal chart entered Russia|3

Illegal chart entered Ukraine|1


== Հավաստագրումներ ==


== Ծանոթագրություններ ==
Բրուզիմպիանո

Բրուզիմպիանո (իտալերեն՝ Brusimpiano), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 1082 մարդ է։ Բնակչության միջին խտությունը՝ 216 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 21050։ Հեռախոսային կոդը՝ 0332։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար. 0332 934119


== Արտաքին հղումներ ==
Վիճակագրություն(իտալ.)
Վիճակագրություն (անգլ.)


== Ծանոթագրություններ ==
Սոֆիևկա (գյուղ, Խմելնիկի շրջան)

Անվան այլ կիրառումների համար տե՛ս՝ ՍոֆիևկաՍոֆիևկա (ուկրաիներեն՝ Софіївка), գյուղ Ուկրաինայի Վիննիցայի մարզի Խմելնիկի շրջանում։
2001 թվականի տվյալներով Սոֆիևկա գյուղում բնակվում էր 173 մարդ։ Բնակավայրը զբաղեցնում է 0,7 կմ² տարածք։ Բնակչության խտությունը կազմում էր 247,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նինո Մանֆրեդի

Նինո Մանֆրեդի (իտալերեն՝ Nino Manfredi, մարտի 22, 1921(1921-03-22)[…], Կաստրո դեյ Վոլշի, Ֆրոզինոնե, Լացիո, Իտալիա - հունիսի 4, 2004(2004-06-04)[…], Հռոմ, Իտալիա), իտալացի կինոդերասան, ռեժիսոր, սցենարիստ և գրող։ 1971թվականին Նինո Մանֆրեդիի «Հրաշքների միջև» ֆիլմը հաղթող է դարձել Կաննի կինոփառատոնի «Լավագույն դեբյուտ» անվանակարգում։


== Կենսագրություն ==
Մանֆրեդին ծնվել է 1921 թվականին, Դեի Վոլչի քաղաքում։ Դեռ մանկության տարիներին դպրոց գնալու փոխարեն փոքրիկ Նինոն տանը կազմակերպում էր թատերական ներկայացումներ։ Ավարտել է Հռոմի համալսարանի իրավաբանական ֆակուլտետը և դրամատիկական արվեստի ակադեմիան (Accademia d’Arte Drammatica): Թատրոնում առաջնախաղը տեղի է ունեցել 1947 թվականին, Պրահայի ետասարդական և ուսանողական փառատոնում, որտեղ խաղացել է Սոլիմի «Մարդը և զենքը» հակապատերազմական դրամայում։ Աշխատել է «Պիկոլո» թատրոնում` Վիտտորիո Գասմանի և Թինո Բուացելիի հետ, խաղացել է հիմնականում դրամատիկական դերեր։ Կինոյում դեբյուտը կայացել է 1957 թվականին, Ֆրանկո Ձեֆֆիրելլիի «Քեմփինգ» ֆիլմում, որտեղ հանդես է եկել որպես սցենարիստ և դերասան։


== Հիշատակ ==
Նինո Մանֆրեդիի թաղմանը ներկա էր  հանրապետության նախագահի կինը` Ֆրանկա Չամպին։ Մանֆրեդիին վերջին հրաժեշտ տալու էին եկել Իտալիայի շատ քաղաքական գործիչներ և արվեստի հայտնի գործիչներ։ Դերասանի գերեզմանի մոտ տեղադրվել էր էկրան, որի վրա ցուցադրվում էին հատվածներ 100-ից ավելի ֆիլմերից, որտեղ խաղացել էր Մանֆրեդին և տեսահոլովակներ ընտանեկան արխիվից։ Թաղմանը շատ ծաղիկներ չկային։ Դերասանի ընտանիքը դիմել է բոլոր նրանց ովքեր ցանկանում էին վերջին հրաժեշտը տալ իրենց կուռքին, գումար չծախսել ծաղիկների և ծաղկեպսակների վրա, այլ փոխանցել գումարը «Արթնացում» բարեգործական կազմակերպությանը, որն օգնում է ուղեղի կաթված տարած հիվանդներին։ Ինքը, Մանֆրեդին, տառապել է այդ հիվանդությունից, կյանքի վերջին  օրերը անց է կացրել հիվանդանոցում` տանջվելով իր անօգնականությունից։ Այրին Էրմինիա Մանֆրեդին է, դուստրերը` Նինան (կինոդերասանուհի) և Ռոբերտան, որդին` ռեժիսոր Լուկա Մանֆրեդին է։


== Ֆիլմեր ==
Նրա դերակատարումներից է Օմերոն, Չանֆանան, Դուդուն, ինչպես նաև` ռեժիսորներ Լուիջի Ձամպայի «Ծպտյալ տեսուչը» (1963), Անտոնիո Պիետրանջելիի «Ես նրան լավ էի ճանաչում» (1965) և Դինո Ռիզիի «Սուրբ Յանուարի օպերացիան» (1965)։ Հետագայում նա նկարահանվել է Դինո Ռիզիի «Ինձ մեծ ցավ պատճառիր, սակայն համբույրներով ծածկիր» (1968), «Մի հավ, մի գնացք և մի քանի հրեշներ» (1969), Լուջի Մանյիի «Դավադիրները» (1970), Դամինո Դամիանիի «Ջիրոլիմո» (1973), Լուիջի Կոմենցինիի «Պինոքիոյի արկածները» (1973)։ 1974 թ.«Հաց և շոկոլադ» կինոնկարը արժանացել է «Դավիթ Դոնատելո» մրցանակին։ Վերջին տարիներին նկարահանվել է «Ուշադրություն ծաղրածուին» (1975), «Տգեղ, կեղտոտ և չար» (1976), «Արքա` պապի անունից» (1978), «Դավաճանության վարձը» (1978), «Մեծ քծնողը» (1979), «Միլանի գաղթականները» (1979) և «Կաֆե-էքսպրես» (1980) ֆիլմերում։


== Ռեժիսոր ==
1971- Հրաշքների միջև (Իտալիա)
1981-Մերկ կինը (Իտալիա, Ֆրանսիա)


== Սցենարիստ ==
1966-«Սուրբ Յանուարի» օպերացիան (Իտալիա, Ֆրանսիա, ԳՖՀ)
1973-Հաց և շոկոլադ (Իտալիա)
1980-Կաֆե-էքսպրես (Իտալիա)
1981-Մերկ կինը (Իտալիա, Ֆրանսիա)


== Ծանոթագրություններ ==


== Արտաքին հղումներ ==
Нино Манфреди. Фильмография на сайте kino-teatr.ru
Сергей Старцев. РИА «Новости». «Итальянцы проводили в последний путь знаменитого киноактера Нино Манфреди»
Կաիգուցի

Կաիգուցի (էստ․՝ Kaigutsi), գյուղ Էստոնիայի Հիյումաա նահանգի Կեինա շրջանում։
2011 թվականի տվյալներով գյուղում բնակվում էր 41 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դարնիուս

Դարնիուս (իսպ.՝ Darnius), մունիցիպալիտետ Իսպանիայում, մտնում է Ժիռոնա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Ալտ Էմպոռդա համայնքի մեջ։ Տարածքը զբաղեցնում է 34,79 կմ2։ Բնակչությունը՝ 537 մարդ (ըստ 2010 թվականի)։


== Բնակչություն ==


== Ծանոթագրություններ ==
Գագիկ Մանասյան

Գագիկ Զալիկի Մանասյան (օգոստոսի 16, 1955(1955-08-16), Գառնի, Աբովյանի շրջան, Հայկական ԽՍՀ, ԽՍՀՄ), մանկավարժական գիտությունների թեկնածու, դոցենտ,
ՀՀ մշակույթի վաստակավոր գործիչ (2013), ՀՀ հանրային խորհրդի անդամ։


== Կենսագրություն ==
Ծնվել է 1955 թ.օգոստոսի 16-ին Աբովյանի շրջանի Գառնի գյուղում։ Հաճախել է տեղի թիվ 1 դպրոցը, որն ավարտել է 1972 թվականին։
1973 - 1979 թթ.-ին սովորել է Երևանի պետական համալսարանի բանասիրական ֆակուլտետում։ 1979 թ.-ին ընդունվել է աշխատանքի, որպես Գառնիի մշակույթի տան տնօրեն։
1982 թ.-ին նշանակվել է Հայաստանի Հանրապետության գրողների միության նախագահի ավագ ռեֆերենտ։ 1980-1989 թթ.-ին նշանակվել է տարբեր պաշտոնների ՀԼԿԵՄ Կենտկոմում։
1991 թ.-ին նշանակվել է ՀՀ Պաշտպանության նախարարի մամուլի գծով խորհրդական։ Իսկ 1992 թ.-ին «Հայ զինվոր» թերթի գլխավոր խմբագիր։
1994 թ.ից Կոտայքի Շրջխորհրդի մշակույթի բաժնի պետ է նշանակվել։ 1997 թ.-ին՝ Կոտայքի մարզպետարանի կրթության և մշակույթի վարչության պետ։2000 թ.-ին՝ Երևանի քաղաքապետարանի մշակույթի վարչության պետի տեղակալ։
2002-2007 թթ.-ին եղել է ՀՀ մշակույթի երիտասարդության հարցերի և սպորտի նախարարության աշխատակազմի ղեկավար։
2007 թ-ից մինչև այժմ Հայաստանի պետական ֆիլհարմոնիա ՊՈԱԿ-ի տնօրենն է։


== Ընտանիք ==
Ամուսնացած է, ունի երեք երեխա։


== Գործունեություն ==


=== Հասարակական գործունեություն ===
ՀՀ նախագահի 2011 թ.-ի ապրիլի 27-ի կարգադրությամբ նշանակվել է ՀՀ Հանրային խորհրդի անդամ։ Ընտրվել է մշակույթի ենթահանձնաժողովի նախագահ։
2013 թվականից «Հայի միտք» համահայկական հեռուստատեսային մասնագիտական ակումբի նախագահն է։
Երևանի գեղարվեստի ակադեմիայի և Սունդուկյանի անվան ակադեմիական թատրոնի կառավարման խորհրդի անդամ է։


=== Գիտամանկավարժական գործունեություն ===
2003-2006 թթ.-ին սովորել և ավարտել է Երևանի Խաչատուր Աբովյանի անվան պետական մանկավարժական համալսարանի ասպիրանտուրան։ Պաշտպանել է «Խորհրդանշանը գեղարվեստական մտածողության համակարգում» ատենախոսությունը և ստացել է գիտության թեկնածուի աստիճան։


== Ծանոթագրություններ ==


== Արտաքին հղումներ ==
Հայազգ կայքում Մանասյանի մասին էջը
Հոդված(չաշխատող հղում)
Հոդված
Անձնական Կայք Archived 2014-11-08 at the Wayback Machine.։
Էջը Յութուբ կայքում:
Կորբիեռ (Վերին Պրովանսի Ալպեր)

Կորբիեռ (ֆր.՝ Corbières), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Հարավարևելյան Մանոսկ կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04063։


== Բնակչություն ==
Համայնքի բնակչությունը 2008 թվականին կազմում էր 957 մարդ։


== Տնտեսություն ==
2007 թվականի տվյալներով 607 աշխատունակ տարիքի մարդկանցից (15-64 տարեկան) 456-ը տնտեսապես ակտիվ էին, 151-ը անգործ (ակտիվության ցուցանիշը 75,1 %, 1999 թվականին եղել է՝ 71,4 %)։ 456 աշխատունակ բնակիչներից 417-ը աշխատում էին (227 տղամարդ և 190 կին), անաշխատանք էին 39-ը (15 տղամարդ և 24 կին)։ 151 անգործ մարդկանցից 44-ը աշակերտներ կամ ուսանողներ են, 69-ը թոշակառու, 38-ը չէին աշխատում այլ պատճառներով։


== Տեսարժան վայրեր ==
Սեն Սեբաստիեն եկեղեցի, որը վերականգնվել է XVI—XVII դարերում
Սեն Բրիս ժամատուն
Նոտր Դամ դը լա Սալետ ժամատուն


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Կորբիեռ» (ֆրանսերեն)։ Արխիվացված օրիգինալից 2012-11-24-ին։ Վերցված է 2012-9-1 
«Կորբիեռ» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-13
Տագալերեն

Տագալոգ, տագալերեն, տագալոգերեն (ինքնանվանումը՝ Tagalog [təga։ log]), լեզու, որի գրական տարբերակը՝ ֆիլիպիներենը, Ֆիլիպինների պաշտոնական 2 լեզուներից մեկն է։ Այս լեզուն պատկանում է Ավստրոնեզյան լեզվաընտանիքին։ Աշխարհում այս լեզվով խոսում եմ մոտ 49 միլիոն մարդ։


== Ծանոթագրություններ ==
Կաղնուտ (Արևմտյան Հայաստան)

Անվան այլ կիրառումների համար տե՛ս՝ Կաղնուտ (այլ կիրառումներ)Կաղնուտ, հայաբնակ գյուղ Արևմտյան Հայաստանում, [Խարբերդի վիլայեթի Օվաճըգ գավառում, Օվաճըգ գյուղաքաղաքից 18 կմ հարավ-արևմուտք։
Անունն առաջացել է մոտակայքի կաղնու անտառի անունից։ Ուներ բնական անառիկ դիրք, շրջապատված էր լեռներով ու կիրճերով։ Զբաղվում էին հիմնականում արհեստագործությամբ (հատկապես զինագործությամբ՝ հրացանների, թրերի պատրաստմամբ), մասամբ՝ անասնապահությամբ։ Անտառից առատորեն հավաքում էին գազպեն (մանանա)։ Բնակիչները տեղահանվել են 1915 թ.-ին, Մեծ Եղեռնի ժամանակ։ Նրանց մեծ մասը զոհվել է գաղթի ճանապարհին։
Լևոն Փանոս Դաբաղյան

Լևոն Փանոս Դաբաղյան (թուրքերեն՝ Levon Panos Dabağyan, նոյեմբերի 11, 1933(1933-11-11), Աքսարայ, Ֆաթիհ, Ստամբուլ, Թուրքիա - մայիսի 7, 2017(2017-05-07), Ստամբուլ, Թուրքիա), թուրքահայ պատմաբան, գրող, լրագրող և քաղաքական գործիչ։ Հայոց ցեղասպանության ժխտողներից մեկն է։ Անդամակցում է թուրքական պատմական ընկերակցությանը։ 1969 թվականի խորհրդարանական ընտրությունների ժամանակ Ազգայնական շարժման կուսակցությունից առաջադրվել է որպես պատգամավորության թեկնածու։


== Կենսագրություն ==
Լևոն Փանոս Դաբաղյանը ծնվել է 1933 թվականի նոյեմբերի 11-ին Ստամբուլի Ֆաթիհ շրջանի Յենիքափը թաղամասում։ Նրա հայրական կողմը ծնունդով Վանից և Քասթամոնուից է, իսկ մայրական կողմը` Վանից և Էրզրումից։ Դաբաղյանի խոսքերով իր ընտանիքը Հայ առաքելական եկեղեցու հետևորդ է։ 1954 թվականին ծառայել է Թուրքիայի ռազմածովային ուժերում։ 1959 թվականին ամուսնացել է Էլիզայի հետ, իսկ 1960 թվականին ունեցել դուստր, որին անվանել են Ալիս։ 1967 թվականին սկսել է աշխատել որպես լրագրող` «Նոր Ստամբուլ» (թուրքերեն՝ Yeni İstanbul) օրաթերթում։ Դրանից հետո աշխատել է մի շարք թերթերում։
2005 թվականին Անկարայում տեղի ունեցած կոնֆերանսներից մեկի ժամանակ հայտարարել է, որ «այսօր սառը պատերազմ է ընթանում Հայաստանի և Թուրքիայի միջև, և ես իրավամբ թուրքական ճակատից եմ և կռվում եմ Հայաստանի դեմ` ոչ թե նրա համար, որ ուզում են ստեղծել Մեծ Հայաստան պետություն, ինչպես Մեծ Իսրայելն է, այլ կռվում եմ Հայաստանի պահանջների դեմ»։ Նրա կարծիքով Զեյթունի հայերը Բագրատունիների սերունդներն են, ուստի Զեյթունի ապստամբությունը նախաձեռնել են հենց նրանք։ Բագրատունիները Թուրքիայում ընկալվում են որպես թուրքական պետության «ոխերիմ թշնամիներ»։
Լևոն Փանոս Դաբաղյանը պոլսահայ համայնքի կողմից բազմիցս մեղադրվել է թուրքական կառավարությանը սիրաշահելու մեջ։ Լևոն Փանոս Դաբաղյանը անդամակցում է Գորշ գայլեր ազգայնական խմբավորմանը։ Իր աշխատություններում Դաբաղյանը գրում է, որ ոչ թե թուրքերն են կոտորել հայերին, այլ հայերը և ռուսները միասին կոտորել են թուրքերին, և միայն պատերազմի տարիներին, ապահովության համար, թուրքերը տեղահանել են երեք միլիոն հայերի, որոնցից միայն 500- 600-ն են «դժբախտաբար» մահացել։ Նա գրում է, որ Օսմանյան կայսրության տիրապետության տարիներին հայերը վայելում էին լիակատար ազատություն, ապրում էին ուրախ և երջանիկ։
Դաբաղյանը քննադատում է Հայոց ցեղասպանության պաշտպաններին` նշելով, որ եթե «հայերի ջարդերը» չլինեին, նրանք ինչպես պետք է փող աշխատեին։ Դաբաղյանի կարծիքով հայերի բռնի իսլամացումը տեղի է ունեցել «նրանց կամքով»։
Դաբաղյանը բազմիցս քննադատվել է տարբեր ցեղասպանագետների և պատմաբանների կողմից։ Մասնավորապես, նա բազմիցս քննադատվել է թուրք հայտնի պատմաբան, ցեղասպանագետ Թաներ Աքչամի կողմից։


== Ծանոթագրություններ ==
Ավազան (աղբյուր)

Անվան այլ կիրառումների համար տե՛ս՝ Ավազան (այլ կիրառումներ)Ավազան, աղբյուր, բնության ջրաերկրաբանական հուշարձան Հայաստանի Կոտայքի մարզի Կաթնաղբյուր գյուղից 0.3 կմ հյուսիս արևելք, ծովի մակարդակից 1450 մետր բարձրության վրա։ Գրանցված է Հայաստանի Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Հայաստանի կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Պատրիսիա Վելասկես

Պատրիսիա Կարոլա Վելասկես Սեմփրուն (իսպ.՝ Patricia Carola Velásquez Semprún, հունվարի 31, 1971(1971-01-31), Մարակայբո, Վենեսուելա), հայտնի վենեսուելացի դերասանուհի և ֆոտոմոդել։ Հանդիսատեսին քաջ հայտնի է «Մումիան վերադառնում է» (2001) և «Յագուար» (1996) ֆիլմերից։


== Ֆիլմագրություն ==


=== Դերակատարումներ ===


=== Պրոդյուսեր ===
Սիկորաքս (արբանյակ)

Սիկորաքս (Uranus XVII), Ուրանի ամենամեծ հակադարձ պտույտով անկանոն արբանյակն է։


== Հայտնաբերում ==
Հայտնաբերվել է Ֆիլիպ Նիկոլսոնի, Բրետ Գլեդմանի, Ջոզեֆ Բարնսի և Ջոն Վակելարսի կողմից 1997 թվականի սեպտեմբերի 6-ին, միաժամանակ Կալիբանի հետ, և ստացել է S/1997 U 2 ժամանակավոր անվանումը։ Պաշտոնապես անվանվել է Ուրան XVII, և ապա ստացել է իր պաշտոնական Սիկորաքս անվանումը, Շեքսպիրի Փոթորիկ պիեսի հերոս Կալիբանի մոր անունով։ Ուրանի բոլոր արբանյակները անվանվել են Վիլյամ Շեքսպիրի և Ալեքսանդր Փոփի ստեղծագործությունների կերպարների անուններով։


== Ուղեծիր ==

Սիկորաքսը պտտվում է Ուրանի շուրջ մոլորակի պտույտին համակդարձ ուղղությամբ, 20 անգամ ավելի հեռու, քան ամենահեռու կաոնավոր արբանյակը՝ Օբերոնը։ Ուղեծիրը չափավոր էքսցենտրիկ է և թեքված։
Ուղեծրի տվյալները ցույց են տալիս, որ այն կարող է պատկանել Սետեբոս և Պրոսպերո արբանյակների հետ նույն դինամիկ խմբին, և հավանաբար ունեն միևնույն ծագումը։


== Ֆիզիկական տվյալներ ==
Սիկորաքսի տրամագիծը գնահատվում է մոտ 165 կմ, այն հանդիսանում է Ուրանի ամենամեծ անկանոն արբանյակը։ Արբանյակը երևում է բաց կարմիր գույնով տեսանելի սպեկտրում, ավելի կարմիր քան Յուպիտերի ամենամեծ անկանոն արբանյակ Հիմալիան, սակայն ավելի պակաս քան Կոյպերի գոտու մարմինները։
Արբանյակի խտությունը գնահատվում է 1,3 - 1,5 գ/սմ³։ Այսպիսով այն պետք է կազմված լինի առավելապես ջրային սառույցից և քարային ապարներից։
Սիկորաքսի պտույտը իր առանցքի շուրջ գնահատվել է մոտ 3,6 ժամ։ Պտույտը առաջացնում է արբանյակի տեսանելի մեծության 0,07-ով տատանումներ։


== Ծագում ==
Ենթադրվում է, որ Սիկորաքսը որսացվել է Ուրանի կողմից, և ի սկզբանե հանդիսացել է Կոյպերի գոտու մարմին։ Այնուամենայնիվ, որսման մեխանիզմը հայտնի չէ։


== Տես նաև ==
Ուրանի արբանյակներ
Անկանոն արբանյակ


== Ծանոթագրություններ ==

Gladman B. J., Nicholson P. D., Burns J. A., Kavelaars J. J., Marsden B. G., Williams G. V., Offutt W. B. (1998)։ «Discovery of two distant irregular moons of Uranus»։ Nature 392 (6679): 897–899։ Bibcode:1998Natur.392..897G։ doi:10.1038/31890 
Grav Tommy, Holman Matthew J., Fraser Wesley C. (2004-09-20)։ «Photometry of Irregular Satellites of Uranus and Neptune»։ The Astrophysical Journal 613 (1): L77–L80։ Bibcode:2004ApJ...613L..77G։ arXiv:astro-ph/0405605։ doi:10.1086/424997 
Sheppard S. S., Jewitt D., Kleyna J. (2005)։ «An Ultradeep Survey for Irregular Satellites of Uranus: Limits to Completeness»։ The Astronomical Journal 129: 518–525։ Bibcode:2005AJ....129..518S։ arXiv:astro-ph/0410059։ doi:10.1086/426329 
Rettig T. W., Walsh K., Consolmagno G. (December 2001)։ «Implied Evolutionary Differences of the Jovian Irregular Satellites from a BVR Color Survey»։ Icarus 154 (2): 313–320։ Bibcode:2001Icar..154..313R։ doi:10.1006/icar.2001.6715 


== Արտաքին հղումներ ==
Sycorax Profile Archived 2007-08-01 at the Wayback Machine. (by NASA's Solar System Exploration) (անգլ.)
David Jewitt pages (անգլ.)
Uranus' Known Satellites (by Scott S. Sheppard) (անգլ.)
MPC: Natural Satellites Ephemeris Service (անգլ.)
Արբորի

Արբորի (ֆր.՝ Arbori), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A019։


== Բնակչություն ==
Համայնքի բնակչությունը 2008 թվականին կազմում էր 65 մարդ։


== Տնտեսություն ==
2007 թվականի տվյալներով 34 աշխատունակ տարիքի մարդկանցից (15-64 տարեկան) 23-ը տնտեսապես ակտիվ էին, 11-ը անգործունակ (ակտիվության ցուցանիշը 67,6 %, 1999 թվականին եղել է՝ 38,9 %)։ 23 աշխատունակ բնակիչներից 22-ը աշխատում էին (16 տղամարդ և 6 կին), անաշխատանք էին 1-ը (տղամարդ)։ 11 անգործունակ մարդկանցից 8-ը թոշակառու, 3-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Արբորիի վիճակագրության ազգային ինստիտուտ (ֆր.)
«Արբորի» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-08
Էդվին ՄաքՄիլան

Էդվին Մետիսոն ՄաքՄիլան (անգլ.՝ Edwin Mattison McMillan, սեպտեմբերի 18, 1907(1907-09-18), Ռեդոնդո Բիչ, Լոս Անջելես շրջան, Կալիֆոռնիա, ԱՄՆ - սեպտեմբերի 7, 1991(1991-09-07)[…], Էլ Սերիտո, Քոնտրա Քոստա շրջան, Կալիֆոռնիա, ԱՄՆ), ամերիկացի քիմիկոս։ Ունի աշխատություններ միջուկային ֆիզիկայի բնագավառում։ Ամերիկացի քիմիկոս Ֆ. Էյբլսոնի հետ սինթեզել է նեպտունիումը, պլուտոնիումի հայտնագործողներից մեկն է։ 1951 թ. ստացել է Նոբելյան մրցանակ։


== Ծանոթագրություններ ==
Կուրմոյարսկի (Օռլովսկի շրջան)

Կուրմոյարսկի (ռուս.՝ Курмоярский), գյուղ Ռուսաստանի Ռոստովի մարզի Օռլովսկի շրջանում։ Մտնում է Լուգանսկի գյուղական համայնքի կազմի մեջ։
Հոկենհայմ

Հոկենհայմ (գերմ.՝ Hockenheim. German: [[Միջազգային հնչյունական այբուբեն|[ˈhɔkŋ̍haɪm]]] ( )), քաղաք Գերմանիայի Բադեն-Վյուրթեմբերգ երկրամասի Հռենոս-Նեկար շրջանում, Մանհայմից մոտավորապես 20 կիլոմետր դեպի հարավ։ Ենթակա է Կարլսռուեի վարչական օկրուգին։ Զբաղեցնում է 34,84 քառակուսի կիլոմետր տարածք։ 2010 թվականի դեկտեմբերի 31-ի տվյալներով բնակչության թվաքանակը եղել է 21 118։ Պաշտոնական կոդը՝ 08 2 26 032:
Քաղաքը բաժանված է 5 վարչական շրջանի։
Հոկենհայմը համբավվել է Հոկենհայմռինգ ավտոմրցարշավարանով, որտեղ 1970-ից մինչև 2019 թվականը ներառյալ, ոչ մեծ ընդհատումներով, անց են կացվել Ֆորմուլա-1 դասի ավտոմրցարշավների Գերմանիայի Գրան պրի փուլի մրցումները։


== Ժողովրդագրություն ==


== Քույր քաղաքներ ==
Աղբյուրը՝
Հոկենհայմի քույր քաղաքներն են՝

 Ֆրանսիա, Կոմերսի, 1970 թվականից
 Գերմանիա, Հոհենշթայն-Էռնստալ, Սաքսոնիա, 1990 թվականից
 ԱՄՆ, Մուրսվիլ, Հյուսիսային Կարոլինա, 2002 թվականից


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==

Nature conservation area "Hockenheimer Rheinbogen" (Գերմաներեն), Ministry of Environment Baden-Württemberg, retrieved 26 August 2015
Հոկենհայմի պաշտոնական կայքէջը
Ռամադան (գյուղ)

Ռամադան, Ռամատաճ, Ռոմադո, Ռոմատո, գյուղ Արևմտյան Հայաստանում, Էրզրումի նահանգի Բայազետի գավառում, Ալաշկերտի գավառակում, Բագրևանդ գետի Չադ վտակի հովտում։
81 բնակիչ ուներ 1877-1878 թվականներին։
Ղ Ալիշանը հիշատակում է Ռոմատո ձևով։


== Ծանոթագրություններ ==
1758

1758 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1758 թվականն է, 
XVIII դարի 58-րդ տարին։


== Դեպքեր ==


== Ծնունդներ ==
Սեպտեմբերի 29 - Հորացիո Նելսոն, անգլիացի ծովակալ, դերկոմս և փոխծովակալ
Հոկտեմբերի 11 - Հենրիխ Օլբերս, գերմանացի աստղագետ, բժիշկ և ֆիզիկոս


== Մահեր ==
Ասպուրակես Ա Մանազկերտցի

Ասպուրակես Ա Մանազկերտցի (ծ. թ. անհայտ, Մանազկերտ – 386, Մանազկերտ), Ամենայն հայոց կաթողիկոս 381 թվականից։ Հաջորդել է Զավեն Ա Մանազկերտցուն, Աղբիանոսյանների տոհմից։ Պայքարել է Բյուզանդիայի քաղաքականության դեմ, աջակցել Հայոց թագավոր Խոսրով Գ-ին։ Ասպուրակես Ա Մանազկերտցու ջանքերի շնորհիվ Հայաստանի՝ բյուզանդիային անցած արևմտյան մասում նոր հոգևոր առաջնորդ չի նշանակվել, և Հայոց կաթողիկոսական աթոռը պահպանել է իր համահայկական նշանակությունը։
Կաթողիկոսական գահին Ասպուրակես Ա Մանազկերտցուն հաջորդել է Սահակ Ա Պարթևը։


=== Արտաքին հղումներ ===
«Քրիստոնյա Հայաստան» հանրագիտարան, Երևան, 2002
Վդովիչինո (գյուղ, Կոլոմակի շրջան)

Վդովիչինո (ուկրաիներեն՝ Вдовичине), գյուղ Ուկրաինայի Խարկովի մարզի Կոլոմակի շրջանում։ Հիմնադրվել է 1862 թվականին։
2001 թվականի տվյալներով Վդովիչինո գյուղում բնակվում էր 11 մարդ։ Բնակավայրը զբաղեցնում է 0,167 կմ² տարածք։ Բնակչության խտությունը կազմում էր 65,87 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իմամշեհր

Իմամշեհր, Շահրուբ, Իմամշահր (պարսկերեն՝ شاهرود), քաղաք Իրանում, Սեմնանի նահանգի ամենախոշոր քաղաքը։
Քաղաքի մոտ է գտնվում Իրանի տիեզերական գործակալության գլխավոր արձակման վայրը։ Այստեղ «Շահաբ-3» հրթիռների փորձնական արձակումներ են իրականացվում 1998 թվականից։


== Պատմություն ==
2006 թվականին Իմամշեհրում հայտնաբերվել են նախապատմական՝ 8000 տարվա բնակության հետքեր։ Գտնվել են վառարաններ, արհեստագործական  արհեստանոցներ և բնակության այլ հետքեր։
Ժամանակակից Իմամշեհրի պատմությանը կարելի է հետևել Ղաջարիների դինաստիայի Շահ Ֆաթհ Ալիի ժամանակներից։ Այն ժամանակ դա պարզապես գյուղ է եղել։


== Կլիմա ==


== Տեսարժան վայրեր ==
Բլուրները, որոնք կոչվում են «Սանգ-է Չախմաք» (բառացի «կայծքարային ապար») գտնվում են Իմամշեհրից 8 կմ հյուսիս։ 1971-75 թվականներին ճապոնացի Մասուդան իր խմբի հետ այստեղ հնագիտական պեղումներ է իրականացրել։ Ըստ դրանց արդյունքների՝ ակնհայտ է դարձել, որ այդ բլուրների վրա գտնվող հին հուշարձանները վերաբերում են իսլամի ընդունումից հետո ընկած ժամանակին, իսկ նույն երկու բլուրների վրա գտնվող մյուս երկու հուշարձանները՝ նեոլիթյան դարաշրջանին։ Բացի այդ, հայտնաբերվել են հսկայական քանակությամբ քարե և որսորդական գործիքներ, ինչպես նաև կավե արձաններ, որոնք այսօր կարելի է գտնել Իմամշեհրի թանգարանում։ Հին բլուրը, որը կոչվում է «Տապե-յե Հուրիյան», գտնվում է Իմամշեհր քաղաքից 10 կմ հարավ-արևելք։ Մ.թ.ա. 5-րդ հազարամյակում հայտնաբերված մարդու արտեֆակտներն ու վերաբնակեցման հուշարձանները իրենց տեղն են գտել Իմամշեհրի թանգարանում։
Մոջան շրջանը գտնվում է Իմամշեհրից 35 կմ հյուսիս-արևմուտք։ Այն գտնվում է Չալյույի Շահկուխ լեռների միջև։ Շրջան ունի լեռնային կլիմա։ Այստեղ կան կրաքարի, ածխաքարի և ածուխի հանքեր։ Աճում են բազմաթիվ ծառեր՝ ծորենի, գիհի, մանանա։ Ինչ վերաբերում է կենդանիներին և թռչուններին, ապա այստեղ կարելի է գտնել կաքավ, անտառային աղավնի, արծիվ, գայլ, արջ, բորենի, ոչխար, վայրի այծ, այծքաղ։ Շատ գեղեցիկ են Մոջանի կիրճերը։
Բարավքեի բարձունքը, որը ծովի մակարդակից 3217 մ բարձրություն ունի, գտնվում է Իմամշեհրից 35 կմ հեռավորության վրա։ Ինչ վերաբերում է լեռան բուսականությանը, կարելի է մատնանշել ծորենին, գազի տարբեր տեսակները, օճառախոտը, ծովային օշինդրը, վայրի քիմիոնը, եղերդակ, իսկ թռչուններից ու կենդանիներից՝ գորշ արջ, ընձառյուծ, գայլ, վայրի կատու, լեռնային այծ, արծիվ և բազե։
Նեգարեման ակունքը գտնվում է նույնանուն գյուղից 5 կմ հյուսիս-արևմուտք և Իմամշեհրից 23 կմ հյուսիս-արևմուտք։ Ջուրը հոսում է կրաքարից, պիտանի է ոչ միայն խմելու համար, այլև ունի շատ լավ հատկություններ։ Ակունքի շուրջն աճում են բազմազան վայրի խոտեր։ Գյուղի կլիման ձմռանը ցուրտ և չորային է, իսկ ամռանը՝ բարեխառն։
Կարևորագուն հուշանվերները, որոնք կարելի է տանել Իմամշեհրից ծիրանի չիրն է, ալանին և չամիչը, այս մթերքները ոչ միայն ժողվրդայնություն են վայելում զբոսաշրջիկների մոտ, այլև արտահանվում են։


== Ծանոթագրություններ ==


== Արտաքին հղումներ ==
Имамшехр на сайте Федерации американских учёных(անգլ.)
Имамшехр на сайте «Globalsecurity»(անգլ.)
Имамшехр в энциклопедии «Astronautica»(անգլ.)
Բոսանսկի Պետրովաց (այլ կիրառումներ)

Բոսանսկի Պետրովաց կարող է վերաբերվել.

Բոսանսկի Պետրովաց, քաղաք Բոսնիա և Հերցեգովինայում։
Բոսանսկի Պետրովաց, բոսնիական համայնք։
(5593) Ջոնսույաթա

(5593) Ջոնսույաթա (անգլ.՝ Jonsujatha), աստերոիդ աստերոիդների հիմնական գոտում։ Հայտնաբերվել է 1991 թվականի մայիսի 9-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,270831 ա. մ., առավելագույնը մոտենում է 2,0469 ա. մ. հեռավորության վրա և հեռանում 2,4947 ա. մ.։ Արեգակի շուրջ մեկ ամբողջական պտույտ է կատարում 1249,9 երկրային օրվա ընթացքում, իր ուղեծրով շարժվելով միջինում 0,288023 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5593) Ջոնսույաթա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պրիլեպովկա (գյուղ, Պոչինկովսկի շրջան)

Պրիլեպովկա (ռուս.՝ Прилеповка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերգայոլ

Վերգայոլ (ռուս.՝ Вергаёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սյուզյու գետի աջ ափին՝ 82 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000076820
Կոդը ըստ հիդրոլոգիական հետազոտության (ՌԴ) — 103007682
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ավդեևկա

Ավդեևկա (ուկրաիներեն՝ Авді́ївка), քաղաք Ուկրաինայի Դոնեցկի մարզի Ավդեևկայի քաղաքային խորհուրդում, շրջանային նշանակության քաղաք։ Հիմնադրվել է 1778 թվականին։
2012 թվականի տվյալներով Ավդեևկա քաղաքում բնակվում էր 35 194 մարդ։ Բնակավայրը զբաղեցնում է 29 կմ² տարածք։ Բնակչության խտությունը կազմում էր 1388 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2013-08-02 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Առաջին կարգի ազգական

Առաջին կարգի ազգական կամ առաջին աստիճանի հարազատություն,  ընտանիքի անմիջական անդամների հետ արյունակցական կապով անձինք են, ընտանիքի այն անդամը, որը կիսում է իր գենետիկական տեղեկատվության մոտ կեսը՝ ծնողները՝ հայրը կամ մայրը, եղբայրը կամ քույրը (սիբլինգը) կամ զավակները։ Այն ընտանիքի անդամների մի կարգ է, որը հիմնականում համընկնում է միջուկային ընտանիք տերմինի հետ, բայց առանց ամուսինների։ Խորթ եղբայրներն ու քույրերը համարվում են ընտանիքի առաջին կարգի ազգական։ Բացառություն են ոչ կենսաբանական, սոցիալապես որոշված ընտանեկան կապերը, ինչպես նաև խորթ ընտանիքը կամ խնամատար ընտանիքի անդամները կամ որդեգրող ընտանիքի անդամները։
Եթե մարդիկ արյունակցական կապ ունեն, ապա առաջին կարգի հարազատները ժառանգում են նրանց գեների մոտավորապես 50%-ը։ Առաջին կարգի հարազատների միջոցով, վերլուծելով ընտանեկան պատմությունը, ախտորոշվում են ընդհանուր հիվանդությունների ռիսկերը։
Համաձայն Հայաստանի Հանրապետության քաղաքացիական օրենսգրքի 1216 հոդվածի՝ առաջին կարգի ազգականները առաջին հերթի ժառանգներ են և ժառանգության իրավունք ունեն։


== Տես նաև ==
Ընտանիք


== Ծանոթագրություններ ==
Tell Him

«Tell Him» (անգլ. թարգմանաբար՝ «Ասա նրան»), ամերիկացի երգչուհի Բարբրա Ստրեյզանդի և կանադացի երգչուհի Սելին Դիոնի երգը, որը ձայնագրվել է 1997 թվականին։ Երգի հեղինակներն են Լինդսա Թոմփսոնը, Ուոլթեր Անասյեֆը և Դևիդ Ֆոսթերը, վերջին երկուսը նաև հանդես են եկել որպես պրոդյուսերներ։
1997 թվականի հոկտեմբերի 7-ին երգը թողարկվել է որպես սինգլ՝ Բարբրայի թողարկած Higher Ground և Սելին Դիոնի՝ Let’s Talk About Love ալբոմում։ Երգը ստացել է դրական արձագանքներ երաժշտական քննադատների կողմից, զբաղեցրել է համաշխարհային հիթ-շքերթների ամենաբարձր հորիզոնականները, նաև ստացել է «Գրեմմի» մրցանակ՝ «Լավագույն համատեղ վոկալային փոփ կատարում» անվանակարգում։


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
Մարգարիտա Ռոբլես

Մարիա Մարգարիտա Ռոբլես Ֆերնանդես (իսպ.՝ María Margarita Robles Fernández, նոյեմբերի 10, 1956(1956-11-10), Լեոն, Կաստիլիա և Լեոն, Իսպանիա), իսպանացի իրավաբան, դատավոր և քաղաքական գործիչ։ 2018 թվականի հունիսի 7-ից Պեդրո Սանչեսի կաբինետում Իսպանիայի պաշտպանության նախարար։ 2019 թվականի նոյեմբերի 30-ից մինչև 2020 թվականի հունվարի 13-ը ժամանակավորապես կատարել է Արտաքին գործերի նախարարի պարտականությունները։


== Կենսագրություն ==
Մարգարիտա Ռոբլեսը ծնվել է փաստաբանի ընտանիքում։ 12 տարեկանից ընտանիքի հետ ապրել է Բարսելոնայում։ Իրավագիտություն է սովորել Բարսելոնայի համալսարանում։ Դատական կարիերան սկսել է 1981 թվականից։ 26 տարեկանում նշանակվել է Լյեյդա նահանգի Բալագեր քաղաքի դատավոր, ավելի ուշ աշխատել է նաև Սան Ֆելիու դե Լյոբրեգատում և Բիլբաոյում։ 34 տարեկանում գլխավորել է Բարսելոնայի նահանգի դատարանը։ Իր հայացքներով մոտ էր Իսպանական սոցիալիստական բանվորական կուսակցությանը, 1993 թվականին նշանակվել է Իսպանիայի արդարադատության նախարարության ենթախորհրդատու։ 1994-1996 թվականներին Ռոբլեսը զբաղեցրել է նախարար Խուան Ալբերտո Բելոչեի Իսպանիայի ներքին գործերի նախարարության պետքարտուղարի պաշտոնը։ 2008 թվականի սեպտեմբերից մինչև 2013 թվականի դեկտեմբերը հանդիսացել է դատական իշխանության գլխավոր խորհրդի անդամ։ Նա  «Դատավորները հանուն ժողովրդավարության» ասոցիացիայի անդամ է և ակտիվորեն մասնակցում է դրա  աշխատանքին։
2016 թվականի մայիսին հայտնի էր դարձել, որ հունիսի 26-ի խորհրդարանական ընտրություններում Մարգարիտա Ռոբլեսը Պեդրո Սանչեսից հետո երկրորդ տեղն է զբաղեցնելու Մադրիդում Իսպանական սոցիալիստական բանվորական կուսակցության ցուցակում։ 2017 թվականի հունիսի 18-ին Իսպանական սոցիալիստական բանվորական կուսակցության XXXIX համագումարի արդյունքներով Մարգարիտա Ռոբլեսը  Պատգամավորների կոնգրեսում ընտրվել է սոցիալիստների խորհրդարանական խմբի մամուլի քարտուղար։ 2018 թվականի հունիսի 6-ին Մարգարիտա Ռոբլեսը Պեդրո Սանչեսի կառավարությունում նշանակվել է Իսպանիայի պաշտպանության նախարար։ 2019 թվականի նոյեմբերի 30-ին դարձել Է Իսպանիայի արտաքին գործերի նախարար՝ պահպանելով պաշտպանության նախարարի պաշտոնը։
Սանչեսի երկրորդ կաբինետում նշանակվել է պաշտպանության նախարարի պաշտոնում, որը ձևավորվել է 2020 թվականի հունվարի 13-ին։


== Ծանոթագրություններ ==


== Արտաքին հղումներ ==
Маргарита Роблес на сайте министерства обороны Испании(իսպ.)
Աղբատար խողովակ

Աղբատար խողովակ, բարձրահարկ (5-ից բարձր) շենքերում աղբը հավաքող շինվածք։
Ասբեստ-ցեմենտե խողովակ է, որի ստորին մասը բացվում է դեպի աղբախուց։ Աղբալցման բացվածքները դուրս են գալիս աստիճանահարթակ և նախատեսված են 1 կամ 2 հարկերի բնակարանների համար։ Այդ բացվածքները հերմետիկորեն փակվում են կափարիչներով։ Աղբախուցը տեղադրվում է 1-ին հարկում. պատերը պետք է լինեն հրակայուն և կրծողների համար անթափանց։ Դրանում աղբը 1 օրից ավելի պահել չի թույլատրվում։ Աղբը խցից դուրս են տանում և հավաքում աղբահավաքներում։ Աղբատար խողովակի վերին մասում դրվում է այն մաքրող ձեղնահարկային խցիկ, իսկ շենքի տանիքում՝ դեֆլեկտոր (օդաքաշման ուժեղացման, ինչպես նաև մթնոլորտային տեղումներից պաշտպանելու նպատակով)։
(8617) 1980 PW

(8617) 1980 PW, աստերոիդ աստերոիդների հիմնական գոտում։ Հայտնաբերվել է 1980 թվականի օգոստոսի 6-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,42218 ա. մ., առավելագույնը մոտենում է 1,904 ա. մ. հեռավորության վրա և հեռանում 2,9403 ա. մ.։ Արեգակի շուրջ մեկ ամբողջական պտույտ է կատարում 1376,92 երկրային օրվա ընթացքում, իր ուղեծրով շարժվելով միջինում 0,261454 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8617) 1980 PW աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրեգ Մոնրո

Գրեգորի Քիթ Մոնրո կրտսեր (անգլ.՝ Gregory Keith Monroe, Jr.), հունիսի 4, 1990(1990-06-04), Օռլեան շրջան, Լուիզիանա, ԱՄՆ), ամերիկացի պրոֆեսիոնալ բասկետբոլիստ։ Հանդես է գալիս Բասկետբոլի ազգային ասոցիացիայի (NBA) «Միլուոքի Բաքս» ակումբում։


== Համալսարանային կարիերա ==
Համալսարանային առաջնության շրջանակներում երկու ուսումնական տարի ներկայացրել է Ջորջթաունի համալսարանը։
2008–09 մեկնարկային մրցաշրջանում անցակրել է 31 հանդիպում՝ միջինում մանրահատակի վրա գտնվելով 30 րոպե և հավաքելով 12 միավոր, 6 արգելափակում, 1 խլում, 2 կորուստ և 3 փոխանցում։
2009–10 մրցաշրջանում Մոնրան անցկացրել է 34 հանդիպում՝ այս անգամ մանրահատակի վրա միջինում անցկացնելով 34 րոպե և իր հաշվին գրանցելով 16 միավոր, 10 արգելափակում, 2 խլում և 4 կորուստ։


== NBA-ի կարիերա ==
Մոնրոն ընտրվում է «Դետրոյթ Փիստոնսի» կողմից՝ NBA-ի 2010 թվականի դրաֆթի առաջին ռաունդի 7-րդ համարի ներքո։ Նույն թվականի հուլիսի 7-ին Մոնրոն հիմնական մարզական պայմանագիր է կնքում «Փիստոնսի» հետ։


== Ծանոթագրություններ ==


== Աղբյուրներ ==
Էջը NBA.com կայքում(անգլ.)
Էջը Բասկետբոլ-ռեֆերենսում Archived 2014-04-09 at the Wayback Machine.(անգլ.)
Վլադիմիրեցի շրջան

Վլադիմիրեցի շրջան (ուկրաիներեն՝ Володимирецький район), շրջան Ուկրաինայի Ռովնոյի մարզում։
Ստեղծվել է 1939 թվականին։ Վարչական կենտրոնը՝ Վլադիմիրեց։


== Աշխարհագրություն ==
Շրջանի տարածքի մակերեսը կազմում է 1940 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 62000 մարդ։ Բնակչության խտությունը կազմում էր 31,96 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Պարույր Սևակի անվան պուրակ (Երևան)

Պարույր Սևակի անվան պուրակ, գտնվում է Երևանի Քանաքեռ-Զեյթուն վարչական շրջանում՝ Պարույր Սևակի անունը կրող փողոցի սկզբնամասում։ Պարույր Սևակի պուրակ անվանակոչվել է 2003 թվականին։
Պարույր Սևակի անվան պուրակում են գտնվում տուֆակերտ «Խորհրդավոր ընթրիք» (քանդակագործ՝ Ալեքսան Բաբայան, 2003), «Տրդատի մկրտությունը Գրիգոր Լուսավորչի կողմից» (քանդակագործ՝ Յուրի Սամվելյան, 2003) և այլ արձաններ։


== Պատկերասրահ ==

		


== Ծանոթագրություններ ==
Ուստինովկա (գյուղ, Կարդիմովսկի շրջան)

Ուստինովկա (ռուս.՝ Устиновка), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (315901-316000)

Աստերոիդների ցանկ (315801-315900)  • Աստերոիդների ցանկ  • Աստերոիդների ցանկ (316001-316100)
 Աստերոիդների ցանկ (315801-315900)  • Աստերոիդների ցանկ  • Աստերոիդների ցանկ (316001-316100)
Պորանգատուի գավառ

Պորանգատուի գավառ (պորտ.՝ Microrregião de Porangatu), գավառ Բրազիլիայում, մտնում է Գոյաս նահանգի մեջ։ Մտնում է Գոյաս նահանգի հարավային մարզի մեջ։ Բնակչությունը կազմում է 216 200 մարդ 2006 թվականի տվյալով։ Զբաղեցված տարածքը 35 171,853 կմ²։ Բնակչության խտությունը 6,15 մարդ/կմ²։


== Վիճակագրություն ==
Համախառն ներքին արտադրանքը կազմել է 1 548 886 384,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 7054,61 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,738


== Գավառի կազմ ==
Գավառի կազմի մեջ են մտնում հետևյալ համայնքները.

Ալտու Օրիզոնտի
Ամարալինա
Բոնոպոլիս
Կամպինասու
Կամպինորտի
Կամպուս Վերդիս
Էստրելա դու Նորտի
Ֆորմոզու
Մարա Ռոզա
Մինասու
Մուտունոպոլիս
Նիկելանդիա
Նովա Իգուասու դի Գոյաս
Պորանգատու
Սանատ Տերեզա դի Գոյաս
Սանտա Տերեզինիա դի Գոյաս
Տրոմբաս
Ուրուասու
Կասկադա (գյուղ, Նովոուշիցկի շրջան)

Կասկադա (ուկրաիներեն՝ Каскада), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Կասկադա գյուղում բնակվում էր 1 856 մարդ։ Բնակավայրը զբաղեցնում է 4295 կմ² տարածք։ Բնակչության խտությունը կազմում էր 432,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)